啱啱四年前嘅今日
我開咗個叫做 Style Rookie
嘅時尚博客
2011 年 9 月
我又開咗個畀後生女睇嘅
叫 Rookiemag.com 嘅網上雜誌
我係 Tavi Gevinson ……
我今日演講嘅主題係「仍在探索中」
為咗配合今日嘅主題

我專登用咗微軟嘅畫圖程序做幻燈片
我唔係唔識用
微軟嘅投影片程序
（笑聲）
呢個網站係為少女度身製作
我係一個女權主義者
我算係流行文化嘅狂熱擁躉
對電影、電視裡邊嘅
女強人嘅角色好有研究
媒體對我嘅網站有好大嘅影響
所以，我認為女強人嘅定義
經常俾人曲解
結果性格多面化嘅女超人
就變成只有一種特質，好似貓女
佢專賣自己嘅性感
因為性感象徵力量
但係佢哋係強嘅女性角色
唔係女性嘅強人形象
全都係平淡無奇
到好似個紙片人
咁問題就嚟咗
啲人期望女人簡單易明
而啲女人就好希望
自己真係咁簡單
現實中，女人係複雜嘅動物
女人係多面嘅，唔係因為佢哋癲
而係有因為人就係癲嘅
而女人咁啱就係人
（笑聲）
所以缺點其實就係關鍵
我唔係第一個噉講嘅人
女強人吸引人嘅地方就係
佢嘅弱點同缺點
你開頭可能唔係好鍾意佢
但係佢最終會令你有同感
我既然提及呢個問題
就要提及有參與解決問題嘅人
譬如電視劇《廣告狂人》
同埋電影《最爆伴娘團》
佢哋有複雜同多面嘅女性角色
屏幕上嘅人係莉娜．丹恩
佢嘅新作《紐約叻女》
下個月喺 HBO 首播
佢講過，佢製作呢部戯
因為佢識得嘅女人
內心都係矛盾嘅
但係女人喺戲裏邊好少表現到咁
各位男士，你哋好彩嘞
（笑聲）
但我覺得有幾類型嘅女性嘅內心矛盾
仲未俾戲塑造到
其中一類係青少年
因為青少年會係特別拗
同仲係喺度探索
90 年代有《怪胎與宅男》
同埋《我所謂的生活》同裡邊嘅角色
Lindsay Weir 同埋 Angela Chase
成部戯嘅前設
基本就係人物自我探索嘅過程
可惜呢兩套戯都只係播咗一季
從此之後，我再冇見到類似嘅電視節目
呢個係我個腦
（笑聲）
喺我睇電視劇時嘅圖解
我啱啱讀完初中升高中
宜家，我讀緊二年級
我一直想
從我收到嘅互相矛盾嘅信息裡邊揾到平衡
你唔可以又聰明又靚
係女權主義者嘅話，就唔可以追求時尚
如果你唔係在乎其他人
尤其係男人嘅眼光
你就唔會在乎扮靚
所以我一路都喺度諗
我覺得有啲迷茫
我喺我嘅博客有提過
我講過我想開設
一個專為女仔設定嘅網站
一個唔係一邊倒嘅
強勢嘅授權嘅嘢
因為噉會令女生卻步
同令佢哋對女權主義產生誤解
以為佢哋要成為女權主義者
就要同女權主義嘅信念完全一致
唔可以冇信心，唔可以有疑慮
要識得所有嘢
現實唔係噉嘅
我明白咗女權主義唔係一本規則
而係討論、對話、過程之後
我就冇覺得咁矛盾喇
呢個係我上年整嘅雜誌嘅其中兩頁
我開始自己搞啲插圖
呃，係噉
我喺博客度講過
我想開始為女生出版刊物
亦邀請大家投稿，文章，攝影，咩都得
然後成為雜誌社嘅一員
我大約收到三千封電郵
總編同我睇過所有嘅電郵
組咗一班員工
係上年九月創刊
呢個係我哋第一封
編輯致讀者嘅信嘅摘錄
話 Rookie 雜誌唔係咩都識
我哋仲係探索緊
重點唔係為女生提供答案
更加唔係限制佢哋自己搵答案嘅自由
而係鼓勵佢哋
使佢哋明白佢哋自己有話事權
佢哋可以自己問問題
自己揾答案等等
我哋一直嘗試提供

一個探索同解決唔同困惑嘅空間
我晤係話：「你好似我哋咁。」
抑或「我哋係楷模」
因為我哋根本唔係
但我哋只想俾女生
一個展示唔同嘅性格特質嘅地方
我哋有篇文章叫做
《認真看待妳自己：
點樣唔在意人哋嘅睇法》
但我哋都有文章，好似係
哎呀，我探索緊！
哈哈！
（笑聲）
呢一招真係免死金牌
我哋都有文章
叫做《點可以喺五分鐘之內
扮成你冇淨係喺度喊》
以上全部，我真係好欣賞
電影中嘅角色
同我哋網站上嘅文章
所講嘅唔只做有力量嘅人
仲要接受自己
有自信心同埋接受自身嘅缺點
我希望你從今次演講中得到總結係
要學習史蒂薇．尼克斯
學佢就係你要做嘅嘢
（笑聲）
因為我最鍾意佢嘅就係
其實佢咩我都好鍾意
佢係好，一直
喺台上好從容
唔會為自己嘅缺點而道歉
亦唔會想調和自己互相矛盾嘅感情
佢令你聆聽佢哋，令你思考
冇錯，請學習一下史蒂薇．尼克斯
多謝各位
（鼓掌）